CELEX: 32011D0881
Language: da
Date: 2011-12-21 00:00:00
Title: 2011/881/EU: Kommissionens gennemførelsesafgørelse af 21. december 2011 om vedtagelse af en finansieringsafgørelse med henblik på støtte til frivillige overvågningsundersøgelser af tab af honningbikolonier (meddelt under nummer K(2011) 9597)

23.12.2011   
            
            
               DA
            
            
               Den Europæiske Unions Tidende
            
            
               L 343/119
            
         KOMMISSIONENS GENNEMFØRELSESAFGØRELSE
   af 21. december 2011
   om vedtagelse af en finansieringsafgørelse med henblik på støtte til frivillige overvågningsundersøgelser af tab af honningbikolonier
   (meddelt under nummer K(2011) 9597)
   (2011/881/EU)
   EUROPA-KOMMISSIONEN HAR —
   under henvisning til traktaten om den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 22, 23 og 24,
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 75, stk. 2,
   under henvisning til Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (3) (i det følgende benævnt »gennemførelsesbestemmelserne«), særlig artikel 90, og
   ud fra følgende betragtninger:
   
               (1)
            
            
               Ved beslutning 2009/470/EF er der fastsat bestemmelser om EF-tilskud til udgifter på veterinærområdet.
            
         
               (2)
            
            
               Bl.a. kan Fællesskabet i henhold til artikel 22 i beslutning 2009/470/EF iværksætte eller bistå medlemsstaterne ved iværksættelsen af de tekniske og videnskabelige foranstaltninger, der er nødvendige for at udvikle Fællesskabets veterinærbestemmelser.
            
         
               (3)
            
            
               Meddelelsen fra Kommissionen til Europa-Parlamentet og Rådet om honningbiers sundhed (4) giver et overblik over de igangværende initiativer vedrørende honningbiers sundhed i EU, som Kommissionen allerede har iværksat. Hovedproblemet, som der tages fat på med meddelelsen, er dødeligheden blandt bier. Der er rapporteret om denne dødelighed i mange lande på verdensplan, og også i EU.
            
         
               (4)
            
            
               I EFSA's projekt fra 2009 om biers dødelighed og tilsyn med bier i Europa konkluderedes det, at overvågningssystemerne i EU generelt er svage, og at der mangler data på nationalt plan i medlemsstaterne og sammenlignelige data på EU-plan.
            
         
               (5)
            
            
               Hovedforanstaltningerne, som Kommissionen foreslog, var udpegelse af et EU-referencelaboratorium for biers sundhed samt iværksættelse af overvågningsundersøgelser af tab af honningbikolonier med bistand fra EU-referencelaboratoriet til de tekniske aspekter og medfinansiering fra Kommissionen.
            
         
               (6)
            
            
               Det første skridt er allerede gennemført, idet EU-referencelaboratoriet for biers sundhed blev udpeget ved Kommissionens forordning (EU) nr. 87/2011 (5) og har været aktivt som referencelaboratorium siden den 1. april 2011 (ANSES — Sophia-Antipolis — FR).
            
         
               (7)
            
            
               EU-referencelaboratoriet for biers sundhed har på Kommissionens anmodning udarbejdet et teknisk dokument som udgangspunkt for pilotprojekter vedrørende overvågning af tab af honningbikolonier, »Basis for a pilot surveillance project on honey bee colony losses« (kan downloades på adressen http://ec.europa.eu/food/animal/liveanimals/bees/bee_health_en.htm), som giver medlemsstaterne retningslinjer for udarbejdelse af deres respektive overvågningsundersøgelser.
            
         
               (8)
            
            
               Med henblik på forbedring af adgangen til data om biers sundhed bør der ydes støtte til visse overvågningsundersøgelser i medlemsstaterne vedrørende dødeligheden blandt honningbier.
            
         
               (9)
            
            
               Medlemsstaterne blev opfordret til senest den 30. september 2011 at forelægge Kommissionen deres overvågningsundersøgelser på grundlag af EU-referencelaboratoriets tekniske dokument.
            
         
               (10)
            
            
               20 medlemsstater har indsendt deres forslag til overvågningsundersøgelser. Forslagene behandles med hensyn til de tekniske og de økonomiske aspekter for at vurdere, om de er i overensstemmelse med det tekniske dokument »Basis for a pilot surveillance project on honey bee colony losses«. Efter vurderings- og udvælgelsesprocessen fastsættes medfinansieringsraten, som ikke kan overstige 70 %, og de individuelle støttebeløb til de enkelte medlemsstater ved en afgørelse fra Kommissionen.
            
         
               (11)
            
            
               Overvågningsundersøgelserne skal omfatte kontrolbesøg på bigårdene, inden vinteren sætter ind, efterfulgt af et besøg efter vinterperioden. Der planlægges endnu et besøg i løbet af sommeren. Det første besøg forventes således, afhængigt af udformningen af medlemsstaternes programmer, at ville blive gennemført inden vinteren 2012, mens det andet kan forventes aflagt året efter. Denne afgørelse bør af samme grund finde anvendelse fra den 1. januar 2012 til den 30. juni 2013.
            
         
               (12)
            
            
               Det bør vedtages at tildele et EU-tilskud på 3 750 000 EUR til finansiering af undersøgelserne.
            
         
               (13)
            
            
               Denne afgørelse er en finansieringsafgørelse, jf. artikel 75, stk. 2, i forordning (EF, Euratom) nr. 1605/2002 og artikel 90 i forordning (EF, Euratom) nr. 2342/2002.
            
         
               (14)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   1.   EU-tilskuddet til gennemførelse af overvågningsundersøgelserne af tab af honningbikolonier fastsættes til 3 750 000 EUR. Tilskuddet ydes for perioden 1. januar 2012 til 30. juni 2013.
   2.   Det i stk. 1 omhandlede tilskud, som højst kan udgøre 70 %, skal anvendes til finansiering af udgifterne til:
   
               i)
            
            
               gennemførelse af laboratorieundersøgelser
            
         
               ii)
            
            
               personale, der udelukkende beskæftiger sig med:
               
                           —
                        
                        
                           udtagning af prøver
                        
                     
                           —
                        
                        
                           overvågning af bigårdes og bikoloniers sundhedsstatus.
                        
                     
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 21. december 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EFT L 248 af 16.9.2002, s. 1.
   
      (3)  EFT L 357 af 31.12.2002, s. 1.
   
      (4)  KOM(2010) 714 endelig.
   
      (5)  EUT L 29 af 3.2.2011, s. 1.